ประเทศไทยเป็นเจ้าภาพจัดการแข่งขันฝีมือแรงงานอาเซียน ครั้งที่ 12 กระตุ้นเยาวชน พัฒนาฝีมือ ต่อยอดเทคโนโลยี
นายสุทธิ สุโกศล อธิบดีกรมพัฒนาฝีมือแรงงาน กล่าวถึงการแข่งขันฝีมือแรงงานอาเซียน ครั้งที่ 12 ที่ประเทศไทยเป็นเจ้าภาพ ว่า งานจะจัดขึ้นระหว่างวันที่ 31 สิงหาคม - 2 กันยายน 2561 โดย สมเด็จพระเทพรัตนราชสุดาฯ สยามบรมราชกุมารี จะเสด็จเป็นองค์ประธานในพิธีเปิดอย่างเป็นทางการ ในวันที่ 31 สิงหาคมนี้ ณ อาคาร อิมแพคอารีนา เมืองทองธานี 

สำหรับการแข่งขันจะแบ่งออกเป็น  6 กลุ่มสาขาอาชีพ ทั้งหมด 26 สาขา อาทิ สาขาเขียนแบบวิศวกรรมด้วยเครืองกลคอมพิวเตอร์ สาขาเทคโนโลยีงานเชื่อม สาขาระบบอัตโนมัติอุสาหกรรม สาขาหุ่นยนต์เคลื่อนที่ สาขาเวปดีไซต์ สาขาเทคโนโลยีสารสนเทศน์ สาขาไม้เครื่องเรือน สาขาเสริมความงาม สาขาบริการอาหารและเครื่องดื่ม ซึ่งทั้งหมดล้วนเป็นทักษะที่มีความจำเป็นอย่างยิ่งต่อการพัฒนา 10 อุตสาหกรรมหลักของไทย จึงเป็นโอกาสดีที่จะส่งเสริมให้คนรุ่นใหม่ตื่นตัว และเป็นการให้ข้อมูลกับตลาดแรงงาน ว่าประเทศไทยเรามีความพร้อมสำหรับอุตสากรรมใดบ้างในอนาคต 

นอกจากการแข่งขันแล้ว ยังมีกิจกรรมที่น่าสนใจ จึงขอเชิญชวนทุกคนเข้าชมการแข่งขัน และร่วมเป็นเจ้าบ้านที่ดีให้กับตัวแทนสมาชิกอาเซียนที่เดินทางมาเยือนประเทศไทยครั้งนี้